ΓΡΑΠΤΗ ΕΡΩΤΗΣΗ E-3075/00

υποβολή: Cristiana Muscardini (UEN) προς την Επιτροπή

(2 Οκτωβρίου 2000)

Θέμα: Πώληση φαρμάκων από το δίκτυο

Η ανάπτυξη των τηλεματικών δικτύων έδωσε ώθηση στο ηλεκτρονικό εμπόριο. Ανάμεσα στα είδη που πωλούνται μέσω του διαδικτύου συγκαταλέγονται και τα φάρμακα, των οποίων η αγορά ρυθμίζεται σε κάθε κράτος μέλος από κανόνες που θεσπίζει ο νομοθέτης, με σκοπό να αποτρέπονται οι κίνδυνοι που συνδέονται με τη χρήση των φαρμάκων που λαμβάνονται χωρίς ιατρική επίσκεψη και συνταγή.

1. Ποιος ρυθμίζει την ηλεκτρονική πώληση φαρμάκων;

2. Ποιός καθορίζει την τιμολογιακή πολιτική;

3. Ποιός είναι ο αντίκτυπος που θα μπορούσε να έχει αυτό το σύστημα πωλήσεων επί του κύκλου εργασιών των διανομέων και των φαρμακοποιών;

4. Σκοπεύει άραγε η Επιτροπή να μελετήσει το ως άνω φαινόμενο και να προτείνει ενδεχόμενες ρυθμίσεις που να στοχεύουν στη μείωση του κινδύνου που συνδέεται με τη λήψη φαρμάκων που δεν χορηγούνται από τον ιατρό;

Απάντηση του κου Liikanen εξ ονόματος της Επιτροπής

(23 Νοεμβρίου 2000)

Η Επιτροπή γνωρίζει τους πιθανούς κινδύνους για τηνγεία των ευρωπαίων πολιτών, που οφείλονται στην μέσω του Διαδικτύου πώληση φαρμακευτικών προϊόντων, ιδιαίτερα όταν αυτά τα προϊόντα μπορούν να χορηγούνται χωρίς ιατρική συνταγή.

Η έγκριση, η διαφήμιση και η πώληση φαρμακευτικών προϊόντων στην Ευρώπη ρυθμίζεται από ειδικές κοινοτικές οδηγίες οι οποίες ισχύουν όσον αφορά τόσο την πώληση των προϊόντων αυτών με ηλεκτρονικά μέσα όσο και την πώλησή τους με πιο συμβατικά μέσα. Επιπλέον, η πρόσφατα εκδοθείσα οδηγία 2000/31/ΕΚ του Ευρωπαϊκού Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές τωνπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά (οδηγία για το ηλεκτρονικό εμπόριο)(1) προβλέπει απαιτήσεις διαφάνειας, αποτελεσματικό έλεγχο στη χώρα που είναι εγκατεστημένος ο πάροχος πληροφοριών διαδικτύου και διοικητική συνεργασία μεταξύ των κρατών μελών. Κατά συνέπεια, ένα ηλεκτρονικό φαρμακείο εγκατεστημένο στην Κοινότητα θαπόκειται στις απαιτήσεις που ορίζονται από την προαναφερθείσα νομοθεσία. Επιπλέον, στην περίπτωση της χορήγησης φαρμακευτικών προϊόντων από φαρμακοποιούς, αυτοίπόκεινται, φυσικά, στους κανόνες δεοντολογίας των επαγγελματικών φορέων τους.

Κατά συνέπεια, αν και η κοινοτική νομοθεσία δεν εμποδίζει την ίδρυση ηλεκτρονικών φαρμακείων, η ίδρυσή τους στην Ευρώπη πρέπει εάν αυτά επιτρέπονται από τα κράτη μέλη να τηρεί τις διατάξεις της ευρωπαϊκής νομοθεσίας στον τομέα αυτόν. Συγκεκριμένα, σύμφωνα με τις διατάξεις αυτές, οι ασθενείς πρέπει να έχουν πρόσβαση μόνο σε εγκεκριμένες πληροφορίες" τα φάρμακα που χορηγούνται με ιατρική συνταγή χορηγούνται μόνο σε ασθενείς που κατέχουν μια συνταγή η οποία αντιπροσωπεύει ουσιαστική επαφή με άτομο που ασκεί νόμιμα το ιατρικό επάγγελμα και ένας αδειούχος φαρμακοποιός είναιπεύθυνος για τυχόν σφάλματα στη διαδικασία χορήγησης φαρμάκων (όταν και όπως προβλέπεται από την εθνική νομοθεσία).

Εντούτοις, λόγω του παγκόσμιου χαρακτήρα του Διαδικτύου, αυξάνονται οι δυνατότητες διαφήμισης και πώλησης φαρμακευτικών προϊόντων σε ευρωπαίους καταναλωτές από φορείς τρίτων χωρών, παρακάμπτοντας την προστασία που παρέχεται από αυτές τις κοινοτικές οδηγίες. Έχουν πραγματοποιηθεί σημαντικές εργασίες σε διεθνές επίπεδο κυρίως με πρωτοβουλία της Παγκόσμιας Οργάνωσης Υγείας με συμμετοχή της Επιτροπής και της Αμερικανικής Υπηρεσίας Τροφίμων και Φαρμάκων (FDA) για να διασφαλιστεί ότι οι ασθενείς έχουν συνείδηση των κινδύνων που διατρέχουν χρησιμοποιώντας κόμβους του Διαδικτύου που δενπόκεινται σε κανονιστικές ρυθμίσεις. Επιπλέον, η Επιτροπή άρχισε εργασίες με τα κράτη μέλη για να αντιμετωπιστεί το πρόβλημα αυτό αλλά και για να εξεταστούν τα δυνητικά οφέλη των συστημάτων αυτών, από την άποψη των χαμηλότερων τιμών και της καλύτερης εξυπηρέτησης των ασθενών. Στο πλαίσιο αυτό, η Επιτροπή συνιστά την προώθηση κωδίκων δεοντολογίας και την ενδεχόμενη χρήση εκστρατειών συνειδητοποίησης για τους καταναλωτές.

Οι διαπραγματεύσεις για την τιμολόγηση και την κάλυψη του κόστους είναι ευθύνη των οικείων κρατών μελών. Οι διαδικασίες που ακολουθούνται γι'αυτές τις διαπραγματεύσεις πρέπει να πληρούν τους όρους της οδηγίας περί διαφάνειας, δηλαδή της οδηγίας 89/105/ΕΟΚ του Συμβουλίου της 21ης Δεκεμβρίου 1988 σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των εθνικών ασφαλιστικών συστημάτωνγείας(2) και να έχουνπόψη τη διάσταση ενιαίας αγοράς της ευρωπαϊκής αγοράς φαρμακευτικών προϊόντων.

(1) ΕΕ L 178 της 17.7.2000.

(2) ΕΕ L 40 της 11.2.1989.